Mollešjohka

Mollešjohka (nordsamisk) eller Mollisjoki (kvensk) er ei østlig sideelv til Reisaelva i Nordreisa og Kvænangen kommune i Troms. Den er 42 kilometer lang, har et nedbørfelt på 275 km², og en middelvannføring på 10,6 m³/sek.

Elva har utspring fra det lille vatnet Bajimus Mollešjávri sørvest for fjellet Áborášša, lengst sørvest i Kvænangen kommune, og renner derfra først mot sør, deretter sørøst. Den munner ut i Reisaelva gjennom Mollisfossen, Troms fylkes høyeste fossefall med en total fallhøyde på 269 meter. Den øverste delen av elva, fra Stuora Mollešjávri (786 moh), er overført til Ábojávri som er hovedmagasinet for Kvænangsbotn kraftverk og de øvrige kraftstasjonene i Ábojohka.

 Referanser 

Kategori:Elver i Nordreisa
Kategori:Elver i Kvænangen